
Taotlus remondiprojektide kulude ettemaksuks

Seoses mitmete remondiprojektide lõpetamisega Haapsalu linnuses (toomkiriku energiatõhususe tõstmine, toomkiriku kontraforsi avariikonserveerimine, terrasside läbijooksude remont) ja  jaamahoones (katuse avariiparandustööd) satub väljamaksete aeg kitsasse aastalõpu perioodi.
Lisaks on vaja täiendavalt algatada linnusemüüride konserveerimiskava koostamine tähtajaga 2027. aasta I kvarta, et läbiviia enne ehitushooaja algust ka ehitushange. Kuna aasta lõpus on sihtasutusel piiratud rahalised võimalused korraga arvukateks väljamakseks ja viimane energiatõhususe projekti tagasimakse on veel menetluses, on kõige otstarbekam paluda erakorralist tegevustoetuse ettemakset. Samuti tuleb arvestada mõnede ehitustööde erakorralise kallinemisega (jaamahoone katuse avariiremont).
Tagamaks kõigi ehitustööde tõrgeteta lõpetamise aasta lõpuks ning asutuse igapäevase toimimise, palume toetust summas 65.000 eurot. Eraldatav toetus on võimalik 2027. aasta asutuse tegevustoetusest maha arvata. Sihtasutus saab RTK-lt tagasimakse tagasi käesoleva aasta lõpuks. Tänasega on toomkiriku kliimatõhususe projektis tehtud ehitustööd vastu võetud, samuti kulgevad kõik remonttööd plaanipäraselt ja lõpetatakse 2026. aastal.

